Φόβος.
Το παραλυτικό συναίσθημα του επικείμενου κινδύνου.
Ένας τρομερός εφιάλτης που θα γίνει πραγματικότητα.
Μα αν είσαι αρχιμαφιόζος που θέλει να εδραιώσει την εξουσία του,
βλέπεις αλλιώς τα ανθρώπινα συναισθήματα.
Οι αρχιμαφιόζοι κυβερνούν διά του φόβου.
Το καλύτερο όπλο.
Κι υπάρχει δοκιμασμένη μέθοδος για να χρησιμοποιηθεί αυτό το εργαλείο.
Για να καταλάβει ο άλλος τον φόβο, πρέπει να ασκήσεις βία.
Αν μπορείς να πεις "Θα σκοτώσω εσένα,
τη γυναίκα σου, την κόρη σου, μην τα βάζεις μ' εμένα",
γίνεσαι πολύ ισχυρός άνθρωπος.
Κι αυτό το απέδειξε περίτρανα
ο Σικελός αρχιμαφιόζος των αρχιμαφιόζων
Σαλβατόρε "Τότο" Ριίνα.
Ο Τότο Ριίνα συσχετίστηκε με μαζικές δολοφονίες,
με την απόλυτη εξουσία.
Ο Ριίνα χρησιμοποίησε τη βία για να προκαλέσει τρόμο
σε εθνικό επίπεδο.
Με τις ατρόμητες μεθόδους του
κυβέρνησε τη θρυλική σικελική μαφία
για πάνω από δύο δεκαετίες
και κέρδισε τον τίτλο "La Belva".
Το Κτήνος.
Αν είσαι έτοιμος να δεις τι θα καταφέρεις με τον τρόμο,
ετοιμάσου.
ΠΩΣ ΝΑ ΓΙΝΕΙΣ ΑΡΧΙΜΑΦΙΟΖΟΣ
ΣΑΛΒΑΤΟΡΕ ΡΙΙΝΑ ΚΥΡΙΑΡΧΗΣΕ ΜΕΣΩ ΤΟΥ ΤΡΟΜΟΥ
Στη διάρκεια της βασιλείας του Ριίνα στη σικελική μαφία,
έβγαλε δισεκατομμύρια μέσω διαφόρων οδών,
όπως διεθνή διακίνηση ναρκωτικών, λαθρεμπόριο όπλων και ακίνητα.
Αλλά ήταν γνωστός κυρίως γι' αυτό το νούμερο.
Λέγεται ότι διέταξε περίπου 800 με 1.000 δολοφονίες.
Πώς έγινε ο Ριίνα εξπέρ των ανελέητων κι αποτελεσματικών εκτελέσεων;
Με την εξάσκηση.
Να σου δείξω τι εννοώ.
Ο ΡΙΙΝΑ ΓΕΝΝΗΘΗΚΕ ΜΕΣΑ ΣΤΗ ΒΙΑ
Ο Τότο Ριίνα γεννήθηκε το 1930 στο Κορλεόνε
σε αγροτική οικογένεια.
Το Κορλεόνε ήταν μια συνηθισμένη αγροτική πόλη
με ισχυρή μαφιόζικη παρουσία.
Ο πατέρας του και τα αδέρφια του λέγεται ότι ανήκαν στην τοπική μαφία,
κι ο Ριίνα άρχισε να ανεβαίνει,
με σκοπό να γίνει αφεντικό των Κορλεονέζι.
Ο ΡΙΙΝΑ ΔΙΟΙΚΟΥΣΕ ΑΠ' ΤΙΣ ΣΚΙΕΣ
Αφότου κατηγορήθηκε για φόνο το 1969,
ο Ριίνα κρύφτηκε,
αλλά τα μάθαινε όλα.
Η μυστικότητα ήταν ένα απ' τα όπλα του,
κι εκεί οφείλεται η αίγλη που απέκτησε στη μαφία.
Μια φιγούρα-φάντασμα που θα μπορούσε να 'ναι παντού
και να σε ακούει ενώ μιλάς.
Εμπρός.
Ο ΡΙΙΝΑ ΔΕΝ ΗΘΕΛΕ ΝΑ ΜΟΙΡΑΣΤΕΙ ΤΗΝ ΕΞΟΥΣΙΑ
Ο Ριίνα απέκτησε τον έλεγχο των Κορλεονέζι το 1974,
αλλά είχε μεγαλύτερες φιλοδοξίες.
Ήθελε να γίνει αρχηγός των πάντων.
Να γίνει ο αρχιμαφιόζος των αρχιμαφιόζων της σικελικής μαφίας.
Δεν χρειαζόταν πολυτελή τρόπο ζωής.
Δεν τον ενδιέφεραν αυτά.
Η εξουσία τον ενδιέφερε.
Λέγεται ότι ο Ριίνα είχε πει
"Commandare é meglio che fottere",
που σημαίνει "Καλύτερα να διατάζεις, παρά να πηδάς".
Με κάλυψες.
Μα για να ακολουθήσεις το Κτήνος στη μαφιόζικη υπεροχή,
πρέπει να ξεπεράσεις αναρίθμητα εμπόδια στην πορεία.
Ξεκινώντας απ' αυτό που ενοχλεί περισσότερο την εξουσία.
ΤΑΚΤΙΚΗ ΣΤΑΜΑΤΑ ΤΟΝ ΤΥΠΟ
Πρωινή εφημερίδα.
Σίγουρα είσαι επιτυχημένος όταν σε γράφουν οι εφημερίδες.
Οι έξυπνοι αρχιμαφιόζοι ξέρουν ότι δεν ισχύει.
Η μαφία ενδιαφέρεται πολύ για τη δημόσια εικόνα της.
Κι η δημοσιογραφία τι κάνει;
Δημοσιοποιεί τα γεγονότα για τη βία,
για τις δοσοληψίες,
κατονομάζει, αποκαλύπτει τι κάνει η μαφία.
Γι' αυτό, ως αρχιμαφιόζος,
θα χρειαστεί να κλείσεις μόνιμα κάποια στόματα.
Έτοιμος για πρωτοσέλιδα;
Ο αρχιμαφιόζος Ιζαντόρε Μπλούμενφελντ,
γνωστός ως Κιντ Καν,
λέγεται ότι έβαλε να σκοτώσουν τον δημοσιογράφο Λίγκετ
όταν ο Λίγκετ αρνήθηκε να σταματήσει να γράφει
ότι ο Καν διέφθειρε την κυβέρνηση.
Αφού πήγε στην Ιταλία του Μουσολίνι για να αποφύγει κατηγορία για φόνο,
ο Βίτο Τζενοβέζε λέγεται ότι διέταξε τη δολοφονία
του αντιφασίστα αρχισυντάκτη Κάρλο Τρέσκα,
για να έχει την εύνοια του Ντούτσε.
Πολλοί πιστεύουν
ότι ο Πάμπλο Εσκομπάρ σκότωσε εκδότη κολομβιανής εφημερίδας
που αποκάλυπτε εμπόρους ναρκωτικών.
Και, καλού κακού, βομβάρδισε και τα γραφεία του.
ΤΕΣΣΕΡΑ ΧΡΟΝΙΑ ΑΦΟΤΟΥ Ο ΡΙΙΝΑ ΕΓΙΝΕ ΑΡΧΙΜΑΦΙΟΖΟΣ
Ενώ ο Ριίνα συνέχιζε την προσπάθεια εδραίωσης στη σικελική μαφία,
αντιμετώπιζε προκλήσεις απ' την τέταρτη εξουσία.
Όπως απ' αυτόν.
Ο Μάριο Φραντσέζε ήταν δημοσιογράφος της Giornale di Sicilia,
μεγάλης εφημερίδας της Σικελίας,
και θα έβγαζε είδηση για τον Ριίνα.
Το θέμα; Ο διεφθαρμένος ρόλος του Ριίνα σε επικερδές δημόσιο έργο.
ΦΡΑΓΜΑ ΓΚΑΡΤΣΙΑ
Ο Μάριο Φραντσέζε έκανε έρευνα σχετικά με τους πόρους
που θα χρησιμοποιούνταν για το φράγμα,
τα 200 εκατομμύρια δολάρια εκείνη την εποχή.
Χρήμα χωρίς φραγμούς!
Για να διαφυλάξει τα συμφέροντά του, ο Ριίνα έπρεπε να δράσει άμεσα.
Ο Φραντσέζε ερευνούσε χρόνια την παράνομη δραστηριότητα του Ριίνα,
και πλέον το τοπίο άρχισε να ξεκαθαρίζει.
Έγραφε τα ονόματα των μαφιόζων
και των επιχειρηματιών που συνεργάζονταν με τη μαφία.
Ο Ριίνα δεν θα τον αφήσει να καταλάβει τι παίζεται.
Οπότε, δίνει εντολή στον κουνιάδο του, τον Λεολούκα Μπαγκαρέλα.
Ο Φραντσέζε σχολάει αργά εκείνο το βράδυ.
Καθώς πλησιάζει το σπίτι του στη Βιάλε Καμπανία…
Τώρα που ο αδιάκριτος αντίπαλος εξουδετερώθηκε,
η εφημερίδα της επόμενης μέρας αρέσει πιο πολύ στον Τότο Ριίνα.
Η βία έστελνε ξεκάθαρο μήνυμα
σε άλλους δημοσιογράφους
κι όσους ήθελαν να ξεσκεπάσουν τη μαφία.
"Μακριά, αλλιώς θα πάθετε τα ίδια".
Χρησιμοποιώντας δημοσιογράφους για παραδειγματισμό,
έχεις ένα πρόβλημα λιγότερο.
Μα όταν θες παγκόσμια κυριαρχία…
Επιστρέφω.
…θα έχεις να κάνεις με αντιπάλους
που δεν πολεμάνε μόνο με την πένα τους.
Αυτούς πώς θα τους υποτάξεις;
TAKTIKH ΚΑΝΕ ΣΚΟΝΗ ΤΟΝ ΑΝΤΑΓΩΝΙΣΜΟ
Για να 'σαι στην κορυφή,
πρέπει να είσαι ο πιο άγριος σκύλος στο κυνοτροφείο,
άρα να δείξεις τα δόντια σου.
Το κίνητρο της μαφίας είναι η βία.
Ο καλύτερος επιχειρηματίας να είσαι,
χωρίς βία,
δεν θα 'χεις διάρκεια.
Δεν γίνεται.
Αρχές του '80,
ο Ριίνα ήθελε να αυξήσει την εξουσία του στη σικελική μαφία.
Αλλά είχε ένα εμπόδιο.
Κάτι που λεγόταν "Επιτροπή".
Η ΕΠΙΤΡΟΠΗ
Η Επιτροπή της Μαφίας, γνωστή ως Κούπολα,
είναι ένα είδος διοικητικού οργάνου.
Αποτελούνταν από αρχιμαφιόζους διάφορων οικογενειών.
Ήταν ένας τρόπος συνεργασίας,
για να μην παρεκκλίνει η επιχείρηση.
Ο Ριίνα συμμετέχει στην Επιτροπή περίπου απ' το 1969,
αλλά αρχίζει να αποκτά κυριαρχικές φιλοδοξίες.
Ο ταπεινός του στόχος;
Να αναγκάσει την Επιτροπή να τον χρίσει αρχιμαφιόζο των αρχιμαφιόζων.
Αλλά υπήρχε ένα προβληματάκι.
Η θέση δεν υπήρχε.
Πίστευε ότι έπρεπε να έχει την απόλυτη εξουσία.
Δεν ήθελε να τη μοιράζεται.
Κι έτσι αποφάσισε να μετατρέψει τη δουλειά που είχε στη δουλειά που ήθελε.
Το σχέδιό του; Να καταστρέψει εκ των έσω τις οργανώσεις των αντιπάλων.
Ξεκινά με μυστικές συμφωνίες
με μέλη άλλων μαφιόζικων οικογενειών στη Σικελία.
Ως αντάλλαγμα, εκείνοι κάνουν τις βρομοδουλειές του.
Σκοτώνουν τα αφεντικά
και βάζουν στη θέση τους μαφιόζους πιστούς στον Ριίνα.
Σύντομα, απομένουν μόνο λίγοι αντίπαλοι απ' την παλιά φρουρά.
Η αντιμετώπισή τους απαιτεί πιο εξατομικευμένη προσέγγιση.
Ο Στέφανο Μποντάτε
ήταν επικεφαλής της πιο ισχυρής οικογένειας μαφιόζων του Παλέρμο.
Ο πιο στενός του σύμμαχος ήταν ο Σαλβατόρε Ιντζερίλο.
Ιντζερίλο και Μποντάτε εναντιώθηκαν στον Ριίνα,
ο οποίος έπρεπε να κάνει κάτι.
Ο Στέφανο Μποντάτε γιορτάζει τα 42α γενέθλιά του στο σπίτι του.
Οι άντρες του Ριίνα παίρνουν κρυφά θέση εκεί κοντά.
Στις 8:30 μ.μ., ο Μποντάτε φεύγει και πάει στην εξοχική του κατοικία.
Και συναντά μια ανεπιθύμητη έκπληξη.
Δυόμισι βδομάδες μετά,
ο Σαλβατόρε Ιντζερίλο φεύγει απ' την ερωμένη του
κι έξω έχει παρκαρισμένη την τεθωρακισμένη Alfa Romeo.
Οι εκτελεστές του Ριίνα έχουν μελετήσει κι αυτόν τον στόχο.
Κι όταν φεύγει ο Ιντζερίλο απ' το ραντεβουδάκι του,
ο Ριίνα παίρνει την απόλυτη ικανοποίηση.
Αλλά το Κτήνος δεν έχει τελειώσει.
Στην κηδεία του πατέρα του, ο Τζουζέπε, ο γιος του Ιντζερίλο,
ορκίζεται να εκδικηθεί τον δολοφόνο του πατέρα του.
Ο Ριίνα θα τον χρησιμοποιήσει για παραδειγματισμό.
Σκότωσαν τον 16χρονο γιο του Ιντζερίλο.
Και πριν τον σκοτώσουν,
ο Ριίνα τού έκοψε το χέρι.
Αυτό δείχνει σε όποιον πάει να του εναντιωθεί
πώς θα καταλήξει.
Το σχέδιο του Ριίνα πέτυχε.
Ο Ριίνα τρομοκρατούσε σκληρούς δολοφόνους
για να πάρουν το μέρος του.
Και το αποτέλεσμα ήταν η συμμόρφωση.
Πολλά μέλη της Επιτροπής
παραχώρησαν στον Ριίνα την εξουσία για να μην έχουν το ίδιο τέλος.
Με το αίμα των αντιπάλων σου
προωθήθηκες στην κορυφή του όρους των αρχιμαφιόζων.
Όσο συνεχίζεις την τρομοκρατική βασιλεία σου,
να περιμένεις κι άλλους εχθρούς εντός της κυβέρνησης
να σε βάλουν στο στόχαστρο.
Πώς τους δείχνεις ποιος κάνει κουμάντο;
ΤΑΚΤΙΚΗ ΦΙΜΩΣΕ ΤΗΝ ΚΥΒΕΡΝΗΣΗ
Ως αρχιμαφιόζος,
πρέπει να δείξεις σε όλους ότι έχεις την απόλυτη εξουσία.
Όχι!
Είναι σημαντικό για τον αρχιμαφιόζο
να ελέγχει τους νομοθέτες,
γιατί έτσι αυξάνει τον έλεγχο και την εξουσία του.
Κι όταν ηρωικοί αξιωματούχοι ξεχνάνε ποιος κάνει κουμάντο,
θύμισέ τους.
Όπως έκανε ο Τότο Ριίνα.
Αρχές της δεκαετίας του '80, επικρατούσε φόβος,
γιατί ο κόσμος έβλεπε σχεδόν καθημερινά πτώματα στους δρόμους.
Ο κόσμος έτρεμε να βγει έξω, έτρεμε να βγει απ' το σπίτι.
Απ' τη Σικελία ξεκίνησε η μαφία, μα αυτό είναι νέο κι ανησυχητικό.
Γύρω στις 100 μαφιόζικες εκτελέσεις φέτος ως τώρα.
Οι πολίτες ζητούσαν απ' τους δημόσιους λειτουργούς να κάνουν κάτι.
Η εθνική κυβέρνηση
στέλνει τον πιο ισχυρό αξιωματούχο στην αστυνομία,
τον στρατηγό Αλμπέρτο Ντάλα Κιέζα,
στο Παλέρμο με ειδικές δυνάμεις για να καταπολεμήσει τη μαφία.
Αλλά για να διατηρήσει την κυριαρχία του,
ο Ριίνα είχε δικές του ειδικές δυνάμεις.
Τον Μάιο του '82,
ο Ντάλα Κιέζα φτάνει στο Παλέρμο
μαζί με τη νεαρή σύζυγό του, την Εμανουέλα.
Λίγους μήνες μετά,
το ζευγάρι φεύγει απ' την αστυνομία για βραδινή έξοδο
με αστυνομική συνοδεία.
Μα ενώ διασχίζουν μεγάλο δρόμο,
τους περικυκλώνουν.
Ο Ντάλα Κιέζα προσπαθεί να προστατεύσει τη σύζυγο.
Αλλά είναι μάταιο.
Τους πυροβολούν 30 φορές.
Όταν κάνεις θεαματικές υπερβολές,
με πολυβόλα στη μέση του δρόμου,
στέλνεις μήνυμα στη γειτονιά κι ίσως και στη χώρα.
Πολυπληθής η κηδεία του Ντάλα Κιέζα, κι οι θρηνούντες είναι θυμωμένοι.
Πετάνε νομίσματα στους αξιωματούχους,
απηυδισμένοι απ' την κυβερνητική ανικανότητα ελέγχου της μαφίας.
Στην κηδεία του Ντάλα Κιέζα, κάποιος κρατούσε πλακάτ που έγραφε
"Ενθάδε κείται η ελπίδα κάθε τίμιου Σικελού".
Με άλλα λόγια, αποστολή εξετελέσθη.
Η δολοφονία του Ντάλα Κιέζα ήταν σαν να λένε
"Μπορούμε να σκοτώσουμε τον καθένα,
και θα σας σκοτώσουμε
αν μπλεχτείτε στις δουλειές μας".
Ιδανικό δείγμα απόλυτης υποταγής.
Αλλά όπως θα δεις απ' το εγχειρίδιο, θα διατηρήσεις την απόλυτη εξουσία
για όσο διατηρείς τα υψηλά πρότυπα.
Ένα στραβοπάτημα
μπορεί να αποβεί μοιραίο.
ΤΑΚΤΙΚΗ ΟΛΟΚΛΗΡΩΣΕ ΚΑΘΕ ΔΟΥΛΕΙΑ
Όταν θες να υποτάξεις ολόκληρη κοινωνία με την τρομοκρατία,
δεν χωράνε ημίμετρα.
Αν είναι να βλάψεις τον εχθρό, κάν' το ολοκληρωτικά,
για να μην εκδικηθεί.
Αν είχες προβλήματα με κάποιον,
θα τα έχεις πάντα.
Γι' αυτό πρέπει να τον σκοτώνεις.
Γι' αυτό αυτοί οι συνετοί άντρες με τιμή φρόντιζαν να τακτοποιούν εκκρεμότητες.
Ο Γουάιτι Μπάλτζερ λέγεται ότι ζήτησε τον θάνατο του Αλ Νοταραντζέλι.
Το κυνήγι οδήγησε στον θάνατο του αδερφού του
κι ενός άτυχου μπάρμαν,
μέχρι ο κορυφαίος εκτελεστής του Γουάιτι να εξολοθρεύσει τον στόχο.
Ο Αυστραλός Ρόμπερτ Τριμπόλε
προσπάθησε δύο φορές να σκοτώσει τον πολέμιο των ναρκωτικών Μακέι.
Πρώτα με μια ψεύτικη επαγγελματική πρόταση
και μετά έβαλε να τον πυροβολήσουν σ' ένα πάρκινγκ.
Ο Χοακίν "Ελ Τσάπο" Γκουσμάν προσπαθούσε δέκα χρόνια
να σκοτώσει τον αντίπαλο αρχηγό καρτέλ Ραμόν Αρεγιάνο Φέλιξ.
Του είχε επιτεθεί ανεπιτυχώς σε νυχτερινό μαγαζί.
Όταν τελικά δολοφονήθηκε ο Αρεγιάνο,
ο Ελ Τσάπο λέγεται ότι είπε ότι ήταν η πιο απολαυστική εμπειρία.
Όντας ύποπτος για εκατοντάδες φόνους,
ο Ριίνα είχε αξιόπιστο ιστορικό στον χειρισμό των υποθέσεών του.
Αλλά ένας αντίπαλος μαφιόζος
παρέμενε εκνευριστικά απρόσιτος.
Ο Μπουσέτα ήταν γνωστός ως "Αρχηγός Δύο Κόσμων",
γιατί είχε συμφέροντα και στις δύο πλευρές του Ατλαντικού.
Ασχολήθηκε με το εμπόριο ναρκωτικών και μετακόμισε στη Βραζιλία.
Ο Μπουσέτα βοήθησε στον σχηματισμό της Επιτροπής
κι ήταν σύμμαχος των θυμάτων αντιπάλων του Ριίνα,
του Μποντάτε
και του Ιντζερίλο.
Ο Ριίνα τον θεωρούσε απειλή, ήθελε να γυρίσει
και να τον σκοτώσει.
Ο Ριίνα αποφασίζει να τον κάνει να εμφανιστεί
χρησιμοποιώντας ακραίες μεθόδους πειθούς,
για κακή τύχη των μεγάλων γιων του Μπουσέτα,
που αφότου πήγαν βόλτα με το νέο αμάξι,
τους απήγαγαν και δεν τους ξανάδε κανείς.
Λέγεται ότι έπεσαν θύματα του Λουπάρα Μπιάνκα,
της Λευκής Καραμπίνας.
Ο Λουπάρα Μπιάνκα σκοτώνει κι εξαφανίζει τα πτώματα.
Άλλος ένας τρόπος τρομοκρατίας της μαφίας.
Δεν βρίσκονται αποδεικτικά στοιχεία
κι η οικογένεια τιμωρείται διπλά, ανήμπορη να θρηνήσει τους νεκρούς.
Ο Ριίνα πιστεύει ότι ο θρήνος κι επιθυμία για εκδίκηση του Μπουσέτα
θα τον βγάλουν απ' την κρυψώνα.
Αλλά όχι.
Τη δεύτερη μέρα των Χριστουγέννων,
ο Ριίνα στέλνει τους χασάπηδές του σε πιτσαρία στο Παλέρμο…
όπου και σκοτώνουν τον γαμπρό και δύο ανιψιούς του Μπουσέτα.
Δεν αναγνώρισαν την κόρη του που ήταν στο γκισέ.
Δύο μέρες μετά, το μακελειό των εορτών συνεχίζεται.
Ο αδερφός κι ο ανιψιός του Μπουσέτα δολοφονούνται στο υαλοπωλείο τους.
Ο Ριίνα σκότωσε γύρω στους 12 συγγενείς του Τομάζο Μπουσέτα.
Οι περισσότεροι δεν είχαν καμία σχέση με τη μαφία.
Παρά την υπερπροσπάθεια του Ριίνα, ο Τομάζο δεν τσιμπάει το δόλωμα.
Ο Μπουσέτα δεν πείστηκε.
Δεν γύρισε.
Τελικά, η εξορία του Μπουσέτα τελείωσε χωρίς τη θέλησή του.
Τον συνέλαβαν οι Αρχές της Βραζιλίας.
Τον εξέδωσαν στην Ιταλία το 1984.
Ο Μπουσέτα βρέθηκε κρατούμενος της ιταλικής αστυνομίας.
Κι ήρθε αντιμέτωπος με τον Τζοβάνι Φαλκόνε.
ΤΖΟΒΑΝΙ ΦΑΛΚΟΝΕ
Ο Φαλκόνε ήταν ένας ισχυρός εισαγγελέας κατά της μαφίας.
Ο Μπουσέτα αποφασίζει να εκμεταλλευτεί τις συνθήκες
παίρνοντας εκδίκηση απ' το Κτήνος.
Ο Μπουσέτα συνεργάζεται με τον Τζοβάνι Φαλκόνε
και δίνει λεπτομερείς πληροφορίες για τη μαφία,
για να καταστρέψει τον Ριίνα,
ως βεντέτα.
Η κατάθεσή του βοήθησε τους εισαγγελείς κατά της μαφίας
να κατηγορήσουν τα μέλη της Επιτροπής
για την έγκριση εκατοντάδων δολοφονιών.
Ο Ριίνα απέτυχε να ολοκληρώσει τη δουλειά με τον Μπουσέτα
κι οι συνέπειες ήταν καταστροφικές.
Ο ίδιος κι όλη η μαφία είχαν μπει πλέον στο στόχαστρο των Αρχών.
Ακόμα κι όταν όλα φαίνονται μάταια,
μπορείς να ανακτήσεις τον έλεγχο
ακολουθώντας το εγχειρίδιο
κι αποδεικνύοντας μέχρι πού μπορείς να φτάσεις.
ΤΑΚΤΙΚΗ ΜΗΝ ΤΗ ΧΑΡΙΣΕΙΣ ΣΕ ΚΑΝΕΝΑΝ
Υπάρχει μια λέξη για όταν δεν έχεις τίποτε άλλο να χάσεις.
Ελευθερία.
Όταν φαίνεται ότι οι εχθροί έχουν το πάνω χέρι,
είναι ευκαιρία να παλέψεις.
Οι αρχιμαφιόζοι είναι επικίνδυνοι όταν στριμώχνονται.
Γίνονται απρόβλεπτοι.
Κι αφού ο Μπουσέτα άρχισε να κελαηδάει,
ο Τότο Ριίνα άρχισε να στριμώχνεται.
Ο Φαλκόνε ετοιμάζει εντάλματα για 366 άτομα,
πάρα πολλά.
Ήταν κι ο Ριίνα στη λίστα, αλλά διέφευγε τη σύλληψη.
ΤΖΟΒΑΝΙ ΜΠΡΟΥΣΚΑ
Πολλοί μαφιόζοι που δούλευαν γι' αυτόν δεν είχαν την ίδια τύχη.
Ο Τότο Ριίνα ένιωσε τεράστια απειλή.
Όλα αυτά για τα οποία είχε δουλέψει καταστρέφονταν με κάθε σύλληψη.
Ακολούθησαν δίκες ορόσημα,
που έγιναν γνωστές ως Μεγάλες Δίκες,
με επικεφαλής τον Τζοβάνι Φαλκόνε.
Η λογική της Μεγάλης Δίκης
ήταν ότι δικαζόταν όλη η οργάνωση της μαφίας.
Η φιλοδοξία της Μεγάλης Δίκης ήταν η εξάλειψη της μαφίας.
Κι όταν εσύ είσαι ο αρχιμαφιόζος,
το θέμα γίνεται προσωπικό.
Πολλοί μαφιόζοι υπέθεσαν
ότι χάρη στις πολιτικές διασυνδέσεις του Ριίνα,
δεν θα κρίνονταν ένοχοι.
Αλλά απ' τα 475 άτομα που δικάστηκαν, τα 342 καταδικάστηκαν.
Πολλοί δικάστηκαν ερήμην,
γιατί κρύβονταν. Μεταξύ αυτών, κι ο Ριίνα.
Όταν κρίθηκαν ένοχοι,
ο Φαλκόνε απέδειξε ότι η σικελική μαφία δεν ήταν ανίκητη.
Υπήρχε η λεγόμενη "L'emergenza Pentiti",
η έκτακτη ανάγκη να γίνουν οι μαφιόζοι μάρτυρες κατηγορίας.
Ο Ριίνα προσπάθησε να δείξει στους μαφιόζους
ότι αν συνεργάζονταν, δεν θα ήταν ασφαλείς.
Ασκούσε μεγάλη επιρροή.
Στις 23 Μαΐου 1992,
ο ήρωας των Μεγάλων Δικών, ο Φαλκόνε, επιστρέφει στο Παλέρμο με τη σύζυγό του.
Η άφιξή τους δεν περνάει απαρατήρητη.
Ο Φαλκόνε κάνει μια τολμηρή επιλογή.
Αντί να πάει με την προσωπική του ασφάλεια,
επιμένει να οδηγήσει το αμάξι του ως την εξοχική κατοικία του,
αγνοώντας ότι ο Ριίνα σχεδίαζε εκδίκηση.
Καθώς το καραβάνι του Φαλκόνε πλησιάζει το Καπάτσι,
πέφτει στην παγίδα.
Το ζεύγος Φαλκόνε υπέστη μοιραία τραύματα,
κι η έκρηξη είναι τόσο μεγάλη, που καταγράφεται ως σεισμός.
Αλλά ο Ριίνα δεν τελείωσε.
Δύο μήνες μετά, ο συνάδελφος του Φαλκόνε στην ομάδα κατά της μαφίας,
ο Πάολο Μπορσελίνο, σκοτώνεται
από βόμβα σε αμάξι έξω απ' το πατρικό του.
Το μήνυμα του Ριίνα είναι ξεκάθαρο.
Το μήνυμα είναι "Αν τα βάλεις μαζί μας, όσο ψηλά κι αν είσαι,
όση προστασία κι αν έχεις,
θα σε σκοτώσουμε".
Με την τόσο δυναμική επιχειρηματολογία,
ο Ριίνα, ακούσια, προκάλεσε συνέπειες.
Το ιταλικό κράτος ντρέπεται τόσο για τις δολοφονίες Φαλκόνε και Μπορσελίνο,
που στέλνει 7.000 στρατιώτες στη Σικελία για να ανακτήσουν τον έλεγχο της περιοχής.
Έξι μήνες μετά, κι ενώ πολιορκείται ό,τι απέμεινε απ' τη μαφία του Ριίνα,
ένας φοβισμένος συνεργάτης οδηγεί τις Αρχές στον Ριίνα.
Και το Κτήνος συλλαμβάνεται.
Ο αρχιμαφιόζος του σικελικού υποκόσμου,
ο Σαλβατόρε Ριίνα, συνελήφθη πριν από δύο μέρες.
Κι ενώ η τρομοκρατική του βασιλεία έγινε εξ ολοκλήρου παρασκηνιακά,
ο Ριίνα είναι πλέον έτοιμος για το κοντινό του.
Ήταν σαν στιγμή απ' το Ο Μάγος του Οζ.
Τραβάς την κουρτίνα, κι είναι απλώς ένας γεράκος.
Και τι κακό να είχε κάνει;
Αγρότης ήμουν. Δούλευα τη γη σαν τίμιος άνθρωπος.
Ο Ριίνα έχει τέσσερα παιδιά.
Λατρεύει τα παιδιά. Αγαπά τους πάντες και τα πάντα.
Ναι, ό,τι πεις.
Μετά την επιβλητική του βασιλεία
σ' έναν ιστορικό θεσμό στο οργανωμένο έγκλημα,
ο Τότο Ριίνα πέθανε σε νοσοκομείο φυλακής
μία μέρα μετά τα 87α γενέθλιά του.
Παρέμεινε ένα μυστήριο μέχρι τέλους. Δεν μίλησε ποτέ για τα εγκλήματά του,
δεν πρόδωσε τις πολιτικές διασυνδέσεις του.
Αλλά αν εσύ δεν θες να προκαλείς χάος κρυμμένος στις σκιές,
μπορείς να γίνεις κι αλλιώς αρχιμαφιόζος
ενώ θα είσαι στο επίκεντρο.
Απλώς, όχι στο σωστό.
Όπως ο Τζον Γκότι, ο αρχιμαφιόζος της Νέας Υόρκης,
που έκαψε το εγχειρίδιο για να φτιάξει δικούς του κανόνες
και να γίνει αστέρι,
καταστρέφοντας στην πορεία όλη του την οργάνωση.
Έτοιμος να μάθεις τι να μην κάνεις;
Υποτιτλισμός: Νότα Μουζάκη